﻿ Foametea, ca instrument politic 
 
 
 La 16.11.2011 ora 10
45 
am ajuns impreuna cu Marian Clenciu – 
presedintele ’’Asociatiei Pro Basarabia’’ la Institutul National pentru 
Studierea Totalitarismului. Aici urma sa inceapa la ora 11
00
 lansarea celei de 
a doua carti a tanarului basarabean Vadim Guzun. De formatie jurist Vadim 
Guzun este astazi diplomat in MAE si doctorand al Institutului de Istorie ’’ 
George Baritiu’’ din Cluj - Napoca.  
 Prima carte scrisa de el anul acesta se numeste ’’ Marea Foamete 
Sovietica 1926-1936’’ iar cea de-a doua lucrare este ’’Foametea, Piatiletka si 
Ferma Colectiva 1926 – 1936, Documente diplomatice Romanesti.’’  
 Ramasesem afara la o tigara cand o masina, un Volkswagen argintiu a 
parcat in tromba pe trotuarul din fata institutiei. Un tip antipatic cu o figura 
aroganta a trecut prin micul grup aflat in fata intrarii fara sa ne priveasca 
macar si a patruns in cladire. Cineva din grup a privit numarul de 
inmatriculare CD-156137 si a zis :’’Rusii astia tot sovietici au ramas’’. 
 Am intrat cu totii si a inceput conferinta de prezentare a cartii 
prezidata de directorul institutului venerabilul domn Radu Ciuceanu – fost 
detinut politic. 
 Acesta multumeste pentru prezenta domnului ambasador al Lituaniei, 
secretarului II al Ambasadei Federatiei Ruse, domnului consilier Vitalie 
Timis de la Ambasada Ucrainei precum si atasatului militar Ucrainean 
Volodimir Gavrilov. 
 Un ziarist de langa mine ii spune colegului :’’Parca s-ar lansa veun 
portavion si nu doar o carte’’.  
Domnul director Radu Ciuceanu a vorbit magistral in deschidere 
despre rolul istoricului in societatile democratice si a prezentat cartea 
propriu-zis : o culegere de documente romanesti din arhivele MAE privind 
uciderea a circa 5 – 7 milioane de tarani ucraineni prin infometare pentru ca 
se opuneau colectivizarii. 
 Apoi domnul director Ciuceanu a tinut un discurs :’’Noi nu 
intretineam pe atunci relatii diplomatice cu URSS, n-aveam  legaturi cu 
bolsevicii dar stiam  tot pentru ca serviciile noastre lucrau, aveam agenti care 
raportau orice miscare. In afara de asta ne foloseam de diplomatii acreditati 
la Moscova si care castigasera increderea rusilor. Ne foloseam de diplomatii 
greci acreditati acolo pe care-i recrutasem in solda noastra ‘’. Arogantul 
diplomat rus prezent la conferinta si-a acoperit fata cu palma, parca nu mai 
dorea sa mai vada nimic. 
 Foametea este experimentata de Stalin ca instrument politic prima 
oara in Ucraina in perioada 1926- 1936 iar apoi criminalul instrument de 
ucidere in masa este folosit in Basarabia in 1946-1950. 
Din partea Institutului au mai vorbit profesorul Buga si Secretarul stiintific 
Octavian Rosi. 
La final a luat cuvantul si ambasadorul Lituaniei care a pus la zid 
definitiv pe Stalin si sistemul sovietic. 
Ultimul a luat cuvantul chiar autorul Vadim Guzun in cuvinte simple 
dar cu un mesaj coplesitor, dupa care a raspuns cu eleganta la toate 
intrebarile. 
Doritorii au putut achizitiona cate un exemplar al cartii iar autorul a 
impartit rabdator autografe tuturor. 
Am fost invitati la un pateu si un pahar cu vin dar alte indatoriri ne 
chemau si la ora 13
30 
 am plecat in grupuri mici, fiecare sprea treburile sale. 

